Parra se Blog: BEGRAFNIS
Wat ‘n morbiede onderwerp om oor te skryf…., of is dit?
My roete na die werk toe gaan verby die plaaslike begraafplaas. Oor ‘n tydperk van jare het ek gesien hoe die plek uitbrei en voller word. Bietjie meer as ‘n jaar gelede het ons ‘n ou vriend van my ook daar gaan begrawe. Renier se laaste rusplekkie is in die laaste ry voor die heining, ek sien dit dus elke dag as ek daar verby ry.
Saterdag oggend so ongeveer 09:10 toe ek so om die draai kom sien ek hordes motors daar by die begraafplaas of kerkhof staan. Eers dag ek dit is ‘n allemintage begrafnis, seker van een of ander hooggeplaaste. Toe ek nader kom sou ek sien dat daar reeds twee ter aarde bestellings aan die gang is. Die derde een se mense is besig om nader te staan en die vierde een is besig om te arriver.
Skielik kom dit by my op ….hoe is die mense dood?.....het hulle afskeid van hulle geliefdes geneem?.....was hulle kwaad vir iemand to hulle gesterf het?......was iemand kwaad vir hulle tydens die sterfte?...was hulle alleen toe hulle gesterf het?....hoe oud was hulle toe hulle gesterf het?..... waar gaan hulle heen noudat hulle gesterf het?
Die dood is mos nie die einde nie, dit is mos net ‘n oorgang na die volgende fase.
Die permanente ewige lewe!
Hier waar ons nou op die ondermaanse is, is net tydelik… miskien so sewentig of tagtig jaar as jy baie sterk is, maar hoe sal ons weet of ons dit regtig tot daardie ouderdom sal maak? Hoe sal ons weet wanneer ons tentpenne uitgetrek gaan word en dit ons tyd is om aan te beweeg.
Dit is nou een ding wat ons nie weet nie, gelukkig bly dit vir ons verborge tot op die regte tyd…!
Waar gaan jy jou ewigelewe deurbring……?
Posted by Oom Petrus at 6:48 AM
Waarlik iets om oor na te dink!
By my Here! Oom Petrus, omdat Hy uit genade my sondes weggewas het -- en daar sal ons mekaar van aangesig tot aangesig ontmoet, né.